b'\n_START_ARTICLE_\nMontpellier\n_START_SECTION_\nGeogfrafija\n_START_PARAGRAPH_\nMesto se nahaja v pokrajini Languedoc na gri\xc4\x8devnatem ozemlju ob reki Lez, 10 km stran od sredozemske obale.\n_START_SECTION_\nZgodovina\n_START_PARAGRAPH_\nMontpellier je eden redkih mest v Franciji brez keltsko-romanske podlage. Prvikrat se omenja leta 985, ko je bil ustanovljen pod fevdalno dinastijo grofov iz Toulousa. V 10. stoletju je postal pomembno trgovsko sredi\xc5\xa1\xc4\x8de z vezmi po celem Sredozemlju. Leta 1180 je bila v kraju zgrajena medicinska fakulteta, leta 1220 pa \xc5\xa1e univerza, ki je postala eno glavnih sredi\xc5\xa1\xc4\x8d pou\xc4\x8devanja medicine. Leta 1213 je s poroko med aragonskim kraljem Petrom II. in Marie de Montpellier pripadel Aragoniji, leta 1349 pa z njegovo prodajo francoskemu kralju Filipu VI. V tem \xc4\x8dasu je bila v njem zgrajena cerkev sv. Petra, kasneje, ob ustanovitvi \xc5\xa1kofije povzdignjena v katedralo (1536). V \xc4\x8dasu reformacije je kraj postal mo\xc4\x8dno opori\xc5\xa1\xc4\x8de Hugenotov. Leta 1622 je bil oblegan s strani francoskega kralja Ludvika XIII., ki je po zavzetju v njem zgradil trdnjavo. Njegov naslednik, Ludvik XIV. je kraj imenoval za sede\xc5\xbe spodnjega Languedoca. Po francoski revoluciji je postal prefektura departmaja H\xc3\xa9rault._NEWLINE_V 19. stoletju se je kraj razvil v pomembno industrijsko sredi\xc5\xa1\xc4\x8de. V 60. letih 20. stoletja se je \xc5\xa1tevilo prebivalstva mo\xc4\x8dno pove\xc4\x8dalo s priselitvijo Francozov iz Al\xc5\xbeirije, ob njeni osamosvojitvi od Francije.'